UudisedKultuurAKEesti uudisedSportVärsked raadiouudisedVälisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv
#000002
USA presidendi Joe Bideni otsus viia väed Afganistanist välja muudab kriitikute hinnangul terrorismivastase võitluse keerulisemaks. Luure keskagentuuri juhi sõnul väheneb USA valitsuse võimekus ohtude hindamiseks ja nendele vastu astumiseks.
#000004
USA ja NATO väed peaksid olema Afganistanist täielikult lahkunud 11. septembriks - täpselt 20 aastat pärast kaksiktornide rünnakut New Yorgis, vahendas "Välisilm".
#000005
"Ma olen nüüd neljas USA president, kes juhib vägede kohalolekut Afganistanis. Kaks vabariiklast, kaks demokraati. Ma ei anna seda kohustust üle viiendale," ütles president Joe Biden, kui teatas USA vägede väljaviimisest.
#000006
Eelmise presidendi Donald Trumpi administratsioon jõudis vägede lahkumist osaliselt ette valmistada ja neid plaane vaadatakse praegu üle.
#000007
"See ei ole täielikult välistatud, et lühikeseks ajaks saadetakse Afganistani lisatoetust, et aidata kaasa turvalisele, korralikule ja selgelt plaanitud vägede vähendamisele," ütles USA kaitseministeeriumi pressiesindaja John Kirby.
#000008
Valge Maja plaani juures on kõige märkimisväärsem, et lahkumiseks ei ole seatud ühtegi eeltingimust. Eelmiste administratsioonide vägede ümberpaigutamise otsused on sõltunud peamiselt ohuhinnangust ja kohalike liitlaste võimekusest.
#000009
"Kahjuks on see viga Afganistanis juba mitmes näide sellest, kuidas uus administratsioon loobub võimalikust kauplemisvahendist, kuid ei muuda USA-d, meie liitlasi ja huve kindlamaks," kommenteeris USA senati vabariiklaste juht Mitch McConnell.
#000010
"2014. aastal tegid NATO liitlased deklaratsiooni, milles kinnitasid, et Afganistani julgeolekujõud vastutavad aasta lõpuks täielikult riigi julgeoleku eest. See oli seitse aastat tagasi. President usub, et me ei tohiks kasutada vägesid kauplemisvahendina. Nüüd on aeg lahkuda," sõnas Valge Maja pressiesindaja Jen Psaki.
#000011
USA meedias levivad juba teated, et mitu kaitsenõunikku ei toetanud Bideni otsust, sest nende hinnangul muudab vägede lahkumine oluliselt keerulisemaks terrorismivastase võitluse.
#000012
"Me oleme suutnud hoida Afganistanis al-Qaeda ja ISIS-e ohu kontrolli all suuresti tänu USA ja liitlasvägede kohalolule maal ja õhus, mida on omakorda toetanud CIA ja partnerite luureinfo. Kui jõuab kätte USA vägede lahkumise aeg, siis USA valitsuse võimekus ohtude hindamiseks ja nendele vastamiseks väheneb. See on fakt," USA luure keskagentuuri (CIA) juht William Burns.
#000013
"Ma arvan, et on põhimõtteliselt kindel, et al-Qaeda naaseb Afganistani ja kasutab riiki turvalise paiga ja stardiplatvormina, et panna toime terrorirünnakuid meie riigi ja inimeste vastu, potentsiaalselt isegi meie kodumaal," ütles vabariiklasest senaator Marco Rubio.
#000014
Presidendi kinnitusel kavatsetakse terrorismivastast võitlust muuta ja pöörata rohkem tähelepanu ka teistele riikidele.
#000015
"Me keskendume täielikult tänapäevastele ohtudele. Minu juhtimisel täiendab mu meeskond rahvuslikku strateegiat, et jälgida ja peatada märkimisväärseid terroriohte, mitte ainult Afganistanis, vaid igal pool, kus need võivad tekkida," sõnas Biden.
#000016
USA luurekogukonna hinnangul on võimalik, et äärmusliikumine Taliban taastab mõne aastaga kontrolli suures osas Afganistanis. Seni on valitsusväed suutnud USA õhujõudude toel hoida linnu enda käes. Peamiselt kardetakse, et nüüd, kui ameeriklaste lahkumine on kindel, ei ole Talibanil enam põhjust kompromissideks, rahukõnelused Afganistani valitusega kukuvad kokku ja riigis algab kodusõda.
#000017
"Tundub, et aitame oma vastastel 11. septembri terrorirünnakuid tähistada, pakkides riigi kingituseks ja andes selle neile tagasi," ütles Mitch McConnell.
#000018
"Ma arvan, et on vale jätta mulje, et kui jätaksime väed sinna kuueks kuuks, igaveseks või lahkuksime kohe, suudaks USA mingisugust kindlat lõpptulemust Afganistanis läbi suruda. Ma arvan, et peame tegema diplomaatilist tööd, mida administratsioon üritab praegu teha, ja paluma ÜRO-l võtta juhtivroll, et jõuda teiste piirkonnas asuvate riikidega kindlama üksmeeleni," rääkis Afganistani ja Lõuna-Aasia ekspert Barnett Rubin.
#000019
Kuigi Biden on rõhutanud, et USA seisab vankumatult Afganistani valitsuse taga ja diplomaatiline töö jätkub, siis ei ole selge, kas ameeriklased suudavad isegi oma saatkonda lahti hoida.
#000020
"Me otsustame, milline saab olema USA diplomaatiline kohalolu Afganistanis. Sealhulgas, kuidas kindlustame oma diplomaatide julgeoleku," ütles Biden.
#000021
CIA juht: Havanna sündroom on tuvastatud sajal luurajal
#000022
USA alustab ametlikult viimaste sõdurite Afganistanist välja viimist
#000023
Kaljulaid: Afganistani sõjas osalemine on olnud enamat kui liitlassuhted
#000025
Saksamaa alustab vägede väljaviimist Afganistanist 4. juulil
#000028
Eesti veab ÜRO-s Afganistani puudutavaid läbirääkimisi
#000029
"Aktuaalse kaamera" ülevaade: Afganistani sõda iseloomustavad faktid
#000034
Taliban: me võitsime Afganistani sõja
#000035
Biden: on aeg lõpetada USA pikim sõda
#000036
NATO ministrid kinnitasid, et allianss lahkub Afganistanist üheskoos
#000037
Eesti otsustab vägede toomise Afganistanist koos brittide ja sakslastega
#000038
Kristjan Port: peame kõiki maailmarekordeid natukene sinisilmselt vaatama
#000040
Ühendkuningriik kaalub oma instruktorite saatmist Ukrainasse
#000042
Galerii: Tallinnas valmis 100 meetri pikkune grafitikunsti väljapanek
#000046
Jõhvi ja Kohtla-Järve hakkavad koos riigiga kortermaju ehitama
#000047
Vahetusest sekkunud Martinez lõi poole tunniga neli väravat
#000049
Rahvusringhäälingu arendusosakond otsib oma meeskonda frontend arendajat
#000050
Tänak kasvatas päeva lõpuks edu pea minutile
#000051
Juhan Parts: rohepööre tähendaks õigusriigi allavett laskmist
#000054
Yasmyn varalahkunud isast: kahjuks ei jõudnud temaga päriselus muusikat teha
#000055
Tippsportlased on mures: Eesti sport võib jääda keskpäraseks
#000056
Pühapäev tuleb tuuline ja kohati on oodata hoovihma
#000059
Iduettevõtetega maailma vallutama: Eesti innovatsiooni ja teadmussiirde eripärad
#000060
Klassikaraadio ootab muusikasõpru viktoriini lahendama
#000064
Mart Avi: olgu need sõrmed, kõri või keel - kõiki neid kontrollib meel
#000065
Slovakkia valijad otsustavad, kas riik jääb läänemeelseks või kaldub Venemaa poole
#000068
Haapsalu linnavalitsuse uue hoone ehitamine ja vana lammutamine võib maksta kuni viis miljonit eurot
#000069
Slovakkia valimised võivad muuta riigi välispoliitikat
#000071
Vene väed rajavad Zaporižžja oblastis uusi kaitseliine
#000072
Arhiivide üldinfoarhiiv.err.eeKoopiad ja kasutamineMuuseumKostüümilaenutusTehnilised teenusedHelistuudiodKultuuriteatedKutse andmine
#000073
Vaegkuuljatele ja -nägijateleKasutustingimusedIsikuandmete töötlemisestJupiter+Jupiter IOLasteekraanRaadioteater
#000074